जेल से छूटने के बाद तीन माह में 14 मोटरसाइकिलें चुराने वाला गिरफ्तार
जयपुर | जेलसे छूटने के बाद तीन माह में 14 मोटरसाइकिलें चुराने वाले आरोपी को माणक चौक थाना पुलिस ने सोमवार को जनता मार्केट स्थित झूलेलाल मंदिर की गली में घूमते हुए पकड़ लिया। पुलिस ने गिरफ्तार आरोपी जमवारामगढ़ के सरजोली निवासी सुरेश कुमार मीणा के कब्जे से चोरी की 14 मोटरसाइकिलें बरामद कर ली। थानाधिकारी चैनाराम बेड़ा ने बताया कि सुरेश इससे पहले वाहन के चोरी के मामले में माणकचौक में गिरफ्तार हुआ था। करीब तीन महीने पहले ही जमानत पर जेल से छुटा था। सुरेश मोटरसाइकिलें चुराने के बाद बगराना के पास एक खाली प्लॉट में खड़ी कर देता था।
सोमवारी को हैड कांस्टेबल अशोक कुमार को सूचना मिली 1 मार्च को नेशनल हैंडलूम के पास मोटरसाइकिल चुराने वाला युवक जनता मार्केट में घूम रहा है। तभी पुलिस टीम मौके पर पहुंची झूलेलाल मंदिर वाली गली में दोनों तरफ से घेरकर पकड़ लिया। सुरेश के कब्जे बरामद की गई मोटरसाइकिलें माणकचौक, गलता गेट, विश्वकर्मा, बस्सी से चोरी करी हुई है।
hin_Deva hin_Deva hin_Deva